Flathedo ežeras

Flathedo ežeras () – ežeras Jungtinėse Amerikos Valstijose, šiaurės vakarų Montanoje, Flathedo nacionaliniame miške, į pietus nuo Kalispelo. Telkšo Uolinių kalnų dubumos pietinėje dalyje, 882 m aukštyje. Rytiniame krante iškilę Mišino kalnai, vakarinėje pusėje prieina miškingos Sališų kalnų priekalnės. Ežeras 48 km ilgio, iki 24 km pločio, iki 113 m gylio. Flathedo ežeras – didžiausias gėlavandenis JAV ežeras, telkšantis į vakarus nuo Misisipės. Ežere yra salų (didžiausia – Laukinio Arklio sala).

Flathedo ežeras susidarė ledynui užtvenkus Flathedo upę. Ties šios upės ištaka 1958 m. pastatyta Kero užtvanka su hidroelektrine. Rytinėje pakrantėje įsikūrusi Montanos universiteto biologinė stotis. Pietiniame Flathedo ežero krante įsikūręs Polsono miestas.

Flathedo ežeras pavadintas pagal indėnus flathedus, kurių rezervacija yra pietinėse ežero pakrantėse. Patys flathedai šį ežerą vadina člq̓etkʷ.Johnson, Adam N.; Sievert, Regina; Durglo, Michael; et al. (2014). „Indigenous Knowledge and Geoscience on the Flathead Indian Reservation, Northwest Montana: Implications for Place-Based and Culturally Congruent Education“. Journal of Geoscience Education. 62 (2): 187–202.

 Šaltiniai 

Kategorija:JAV ežerai
Kategorija:Montana